open-index/open-wikipedia-markdown huggingface dataset:
Մարիա Պրիգարա

**Մարիա Պրիգարա** (, ), ուկրաինացի բանաստեղծ, արձակագիր, թարգմանիչ, մանկագիր։

## Կենսագրություն
Ծնվել է ծառայողի ընտանիքում։ 1931 թվականին ավարտել է Կիևի ժողովրդական կրթության ինստիտուտը։ Աշխատել է «Պրոլետարսկայա պրավդա» թերթում և «ԼԻՄ» ու «Մոլոդոյ բոլշևիկ» հրատարակչություններում։

1945-1950 թվականներին եղել է «Բարվինոկ» ամսագրի խմբագրի տեղակալը։

## Ստեղծագործությունը
Մարիա Պրիգարան հրատարակել է մանկական բազմաթիվ գրքեր՝ «Գարունը գյուղում», «Կոմբայնների երթ», «Լեռներում», «Մեր բարեկամները», «Յարինկա», «Մեր ծանոթները», «Հեքիաթներ», «Սաշկոն հանքափոր», «Մենք սիրում ենք արևն ու գարունը», «Անտառի բացատում», «Դնեպրը հոսում է դեպի կապույտ ծով», «Եթե մենք ծանոթներ ենք», «Կոզակ Գոլոտան» և այլն։

1969 թվականին տպագրել է «Միխայլիկ-կոզակային սպասյակ» վիպակը երեխաների համար։

Դեռևս պատերազմի օրերին Մարիա Պրիգարան մեծերի համար տպագրել է քնարական բանաստեղծությունների երկու ժողովածոը՝ «Ռազմի ճամփով» և «Նախօրյակին» խորագրերով։

Մարիա Պրիգարայի թարգմանությամբ ուկրաիներեն լույս են տեսել Ադամ Միցկևիչի, Հայնրիխ Հայնեի, Յոհաննես Բեխերի, Մաքսիմ Տանկի բանաստեղծությունները, Հենրիկ Սենկևիչի, Վանդա Վասիլևսկայայի արձակ ստեղծագործությունները։

## Մարիա Պրիգարան հայերեն
* Իմ սերունդը; Այդպիսին ենք եղել; Հեռացիր։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 307-309։ Թարգմ.՝ Լ. Սարգսյան։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի խմբագիրներ
Կատեգորիա:Ուկրաինացի թարգմանիչներ
Կատեգորիա:Ուկրաինացի մանկագիրներ
Կատեգորիա:Ուկրաինացի արձակագիրներ
Կատեգորիա:Խորհրդային թարգմանիչներ
Կատեգորիա:Ուկրաինացի բանաստեղծուհիներ
Կատեգորիա:Կիևի համալսարանի շրջանավարտներ
Կատեգորիա:Ուկրաինացի կին գրողներ
Անժելա Երիբեկյան

**Անժելա Արամի Երիբեկյան** (), հայ բժիշկ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Ծնվել է ծառայողի ընտանիքում։ 1939 թվականին ավարտվել է Շահումյան գյուղի (Վրաստան) միջնակարգ դպրոցը և նույն թվականին ընդունվել Երևանի բժշկական ինստիտուտը։ 1943 թվականին ավարտել է ինստիտուտը և մեկնել բանակը. նախ՝ Թբիլիսի, որտեղ չորսուկես ամիս սովորում է բուժանձնակազմի որակավորման դասընթացներում։ 1943 թվականի դեկտեմբերին նրան տրվում է բժշկական ծառայության ավագ լեյտենանտի կոչում։

1944 թվականի մայիսին մեկնել է ռազմաճակատ։ Մինչև հուլիսի 2-ը Ուկրաինական ռազմաճակատի № 743 վիրաբուժական դաշտային շարժական հոսպիտալում եղել է օրդինատոր։ Այնուհետև նշանակվել է 15-րդ բուժուժեղացված վաշտի բժիշկ։

1945 թվականի փետրվարին հիվանդության պատճառով ազատվել է զինվորական ծառայությունից։ Երկար ժամանակ փորձել է բուժվել սանատորիաներում։

## Ծանոթագրություններ

Կատեգորիա:Հայ բժշկուհիներ
Կատեգորիա:Հայրենական մեծ պատերազմի հայ մասնակիցներ
Ալեքսանդր Պիդսուխա

**Ալեքսանդր Պիդսուխա** (, ), ուկրաինացի բանաստեղծ, դրամատուրգ, խմբագիր, թարգմանիչ, հասարակական գործիչ։ ԽՄԿԿ անդամ՝ 1947 թվականից։

## Կենսագրություն
Ծնվել է Կիևի մարզի Նեժիլովիչի գյուղում։ 1939 թվականին ավարտել է Խարկովի օտար լեզուների մանկավարժական ինստիտուտը։ Մինչև 1941 թվականը Դոնեցիկի ինդուստրիալ ինստիտուտում դասավանդել է անգլերեն։

Մասնակցել է Հայրենական մեծ պատերազմին։ Պատերազմից հետո դասախոսել է Կիևի մանկավարժական ինստիտուտում, եղել է «Դնիպրո» հանդեսի գլխավոր խմբագիր։ Այնուհետև ղեկավարել է արտասահմանում ապրող ուկրաինացիների հետ մշակութային կապերի ընկերությունը։

## Ստեղծագործությունը
Ալեքսանդր Պիդսուխան հրատարակել է բանաստեղծությունների և պոեմների բազմաթիվ ժողովածուներ, որոնց թվում՝ «Խաղաղության զինվորները» (1948), «Հերոիկա» (1951), «Մայրական պատգամ» (1964), «Արծաթե սահմանագիծ» (1971), «Պոլեսյան եռագրություն» չափածո վեպը և այլն։

Մոսկվայի «Մոլոդայա գվարդիա» և «Սովետսկի պիսատել» հրատարակչությունները լույս են ընծայել Ալեքսանդր Պիդսուխայի բանաստեղծությունների հինգ ժողովածուները։

Գրել է նաև մի շարք պիեսներ, որոնք բեմադրվել են ուկրաինական բազմաթիվ թատրոններում։

## Պարգևներ
Պարգևատրվել է Հայրենական պատերազմի 2-րդ աստիճանի, Կարմիր աստղի շքանշաններով և մեդալներով։

## Ալեքսանդր Պիդսուխան հայերեն
* «Օրորո՜ւմ էր ինձ...» (թարգմ.՝ Գևորգ Էմին); «Ոչնչանո՜ւմ է ամեն ինչ կյանքում...» (թարգմ.՝ Գևորգ Էմին); Գարնան նախազգացում (թարգմ.՝ Մկրտիչ Կորյուն)։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 303-305։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի դրամատուրգներ
Կատեգորիա:Ուկրաինացի խմբագիրներ
Կատեգորիա:Ուկրաինացի թարգմանիչներ
Կատեգորիա:ԽՄԿԿ անդամներ
Կատեգորիա:Ուկրաինացի հասարակական գործիչներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:20-րդ դարի բանաստեղծներ
Կատեգորիա:Խարկովի ազգային համալսարանի շրջանավարտներ
Կատեգորիա:Խորհրդային բանաստեղծներ
Կատեգորիա:Խորհրդային թարգմանիչներ
Կատեգորիա:Խորհրդային խմբագիրներ
Կատեգորիա:Բանաստեղծներ այբբենական կարգով
Բուդա (Բուդապեշտ)

[300px|մինի|[Բուդապեշտ: Ձախից` Պեշտ, աջից` Բուդա, իսկ կենտրոնում Մարգիտ կղզին է]]
**Բուդա** (, , , , ) կամ **Օֆեն** (), Հունգարիայի մայրաքաղաք Բուդապեշտի արևմտյան մասը։ Գտնվում է Դանուբի աջ ափին։ Լեգենդի համաձայն` *Բուդա* անվանումն առաջացել է հոների Բլեդա առաջնորդի անունից, իսկ մեկ այլ տարբերակի համաձայն` քաղաքի անվանումն ունի սլավոնական ծագում. առաջացել է *բուդա* բառից, որ նշանակում է տուն, շինություն, շեն։

Բուդայի տարածքը կազմում է Բուդապեշտի մոտ մեկ երրորդը։ Ծածկված է բլուրներով ու անտառներով։

## Պատմություն
Բուդան եղել է Հունգարիայի մայրաքաղաքը 1361 թվականից մինչև 1541 թվականը, երբ մտել է Օսմանյան կայսրության կազմի մեջ։ Դրանից հետո նոր մայրաքաղաք է եղել Պոժոնը (այժմ` Բրատիսլավա` Սլովակիայի մայրաքաղաքը)։

1686 թվականին Ավստրիան զավթել է Բուդան։

Բուդան ազատ քաղաք է հռչակվել 1703 թվականին, իսկ ավելի ուշ` 1784 թվականին՝ Հունգարիայի մայրաքաղաք։

1873 թվականին Բուդա, Օբուդա և Պեշտ քաղաքների միավորումով ձևավորվել է Բուդապեշտ քաղաքը։

## Տեսարժան վայրեր
### Բուդայի բլուր
* Բուդա ամրոց։ Միջնադարյան պալատ և ամրոցի մնացորդներ
* Հին քաղաքապետարան
* Սուրբ Մատյաշի եկեղեցի
* Մարիամ Մագթաղինացու եկեղեցի
* Ամրոցային թատրոն
* Ձկնորսական բաստիոն
* Եվգենի Սավոյացու արձան
* Բուդայի բլրի կատակոմբներ
* Շանդորի պալատ

### Գելերտ բլուր
* Աշտարակ

### Մերձդանուբյան հատված
* Սուրբ Աննայի եկեղեցի
* Կապուցինների մենաստան և եկեղեցի
* Սուրբ Ելիզավետայի մենաստան ու եկեղեցի

## Աստղագիտության մեջ
Բուդայի պատվին է կոչվել (908) Բուդա աստերոիդը, որ հայտնաբերվել է 1918 թվականին։

## Տես նաև
* Բուդապեշտ
* Պեշտ
* Օբուդա

## Ծանոթագրություններ

## Արտաքին հղումներ
* Ամեն ինչ Հունգարիայի մասին։ Բուդապեշտ - Բուդա

Կատեգորիա:Բուդապեշտ
Վիտալի Բերեզինսկի

**Վիտալի Բերեզինսկի** (, ), ուկրաինացի բանաստեղծ։

Վիտալի Բերեզինսկին ծնվել է Կալինովսկու շրջանի Յանով գյուղում։ 1961 թվականին ավարտել է Օդեսայի Ի. Ի. Մեչնիկովի անվան պետական համալսարանի բանասիրական ֆակուլտետը։ Խմբագրական աշխատանք է կատարել հրատարակչությունում, կինոստուդիայում, հեռուստատեսությունում։

Հրատարակել է բանաստեղծական ժողովածուներ՝ «Հորդացող ջրեր» (1962), «Թովչանք» (1964), «Սիլուետներ» (1970), «Գրանիտի գույնը» (1975):

Եղել է Օդեսայի գրողների միավորման վարչության պատասխանատու քարտուղար։

## Վիտալի Բերեզինսկին հայերեն
* Գլադիոլուս; Հացի համար; Արագիլ։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 65-67։ Թարգմ.՝ Գ. Խաչատրյան։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Օդեսայի համալսարանի շրջանավարտներ
Շեյխ Ջաբեր ալ-Ահմադի մշակույթի կենտրոն

**Շեյխ Ջաբեր ալ-Ահմադի մշակույթի կենտրոն** (), հայտնի է նաև որպես **Քուվեյթի օպերայի շենք**, նշանավոր մշակութային կենտրոն Քուվեյթում՝ համանուն մայրաքաղաքի ծովային ճանապարհի վրա։ Հանդիսանում է Քուվեյթի ազգային մշակույթի թաղամասի մի մասը։

Այն համարվում է Մերձավոր Արևելքի խոշորագույն մշակութային կենտրոնն ու օպերայի տունը։ Մշակույթի կենտրոնը, որը կրում է Քուվեյթի էմիր շեյխ Ջաբեր ալ-Ահմադի անունը, կոչված է ոգեշնչելու, կրթելու և ուսանելու Քուվեյթի բնակչությանը։ Այն առաջարկում է երաժշտության, թատրոնի, կինոյի և ժամանակակից այլ արվեստների հետ կապված մի շարք միջոցառումներ բոլոր տարիքի ներկայացուցիչների համար։

Ջաբեր ալ-Ահմադի մշակույթի կենտրոնը ուսուցողական հիմնարկություն լինելուց բացի նաև ազատ ժամանցի անցկացման վայր է։ Որպես շինություն՝ մշակութային համալիրը ներառում է թատրոններ, համերգասրահներ, երաժշտական կենտրոններ, կոնֆերանս-դահլիճներ, ցուցասրահներ, կինոթատրոններ, գրադարաններ, պատմական փաստաթղթի պահոցներ և այլն։

## Դիզայն
Մշակութային կենտրոնը կազմված  է չորս շինությունից, որոնք իրենց մուտքի բակերով տեղադրված են քաղաքային հրապարակի  կողքին։ Նրանք շարված են ադամանդների պես ՝ ավելի մեծ հանրային զբոսայգու տարածքում, հարստացնելով կառուցապատված միջավայրը։ 
Դիզայնը ներշնչված էր իսլամական ճարտարապետական ավանդույթով։ Այս երկչափ պատկերները վերափոխվում են եռաչափ մասշտաբի բարդ երկրաչափական ձևի՝ ներքևում տարածքներ ստեղծելու համար։ Իրենք շենքերը տեղադրված են «ադամանդների» տակ, որոնք ներգրավում են շենքի ֆունկցիոնալ պահանջները։

Այն զբաղեցնում է 214000 մ² տարածք։ Շինարարական աշխատանքների վրա ծախսվել է 775 միլիոն ԱՄՆ դոլար։

## Հայաստանի Օպերայի թատրոնի դերը
2018 թվականի սեպտեմբերի 27-ին և 28-ին Երևանի Օպերայի թատրոնը ներկայացեց  «Կախարդական սրինգ» օպերան Քուվեյթի նորաբաց Օպերայի շենքում։ Այն երկրի պատմության մեջ օպերայի առաջին բեմադրությունն էր։ Քուվեյթի Օպերայի բեմում հնչեց Մոցարտի այս օպերան, այնուհետև սեպտեմբերի 29-ին Շեյխ Ջաբեր ալ-Ահմադի մշակույթի կենտրոնում տեղի ունեցավ գալա համերգ։

«Կախարդական սրինգի» երկու ներկայացումների դերասանական կազմում մասնակցում էին մրցանակակիր տենոր Լիպարիտ Ավետիսյանը, սոպրանո Մերի Մովսիսյանը, բարիտոն Կիմ Սարգսյանը, կոլորատուրային սոպրանո Հասմիկ Թորոսյանը, սոպրանո Ալինա Փահլևանյանը, ինչպես նաև Երևանի օպերային թատրոնի նվագախմբի և երգչախմբի դերասանական կազմը։ Ներկայացման կայացման համար աշխատել են տարազների դիզայներ Ալբերտո Սպազին և մեփինգի դիզայներ Պաոլո Միչչիխեն։ Վերջինների աշխատանքները ծառայում են Երևանի օպերային թատրոնի «Կախարդական սրինգի» ներկայացուներում։

## Ծանոթագրություններ

Կատեգորիա:Մշակույթի կենտրոններ
Կատեգորիա:Քուվեյթի թանգարաններ
Կատեգորիա:Օպերային թատրոններ
Վլադիմիր Բրովչենկո

**Վլադիմիր Բրովչենկո** (, ), ուկրաինացի բանաստեղծ, խմբագիր, հասարակական գործիչ։ Ուկրաինայի արվեստի վաստակավոր գործիչ (1996): ԽՄԿԿ անդամ։

## Կենսագրություն
Ծնվել է մեխանիզատորի ընտանիքում։ Ավարտել է Օդեսայի տեխնոլոգիական ինստիտուտը։ Աշխատել է Խերսոնի պահածոների կոմբինատի հնոցային արտադրամասում որպես մեխանիկ։ Այնուհետև խմբագրել է մարզային «Լենինյան դրոշ» թերթը։ Եղել է «Դնեպր» հանդեսի գլխավոր խմբագիրը։

## Ստեղծագործությունը
1956 թվականին լույս է տեսել Բրովչենկոյի բանաստեղծությունների անդրանիկ ժողովածուն՝ «Աղմկում են արտերը» խորագրով, որին հաջորդել են «Դիմավորեք արևին» (1959), «Իմ անունն է կոմերիտ» (1960), «Սիրո ժայռը» (1964), «Չգնդակահարված աստղեր» (1966), «Խոպաններ» (1968), «Իրիկնային թևերով» (1971), «Լույսի նվագարան» (1973), «Տափաստանային օրորոց» (1974) ժողովածուները։

### Բանաստեղծական ժողովածուները
* «Шумлять жита»,
* «Скеля Любові»,
* «Сурми»,
* «Погода на завтра»,
* «Навперейми літам»,
* «Вогонь на обрії»,
* «Вибране»,
* «За тиждень до воскресіння»,
* «Страсний четвер»,
* «Свічка під вітром»,
* «Повернення Богородиці»,
* «Презентація з молитвою»,
* «Мала Виска. Степова книга».

## Վլադիմիր Բրովչենկոն հայերեն
* «Տափաստանը դարձյալ հեռվից իր հառնեց...»; Հանդիպում հոր հետ; Իլիկը; Մալիշկոյի փողոցը։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 86-89։ Թարգմ.՝ Վ. Հովսեփյան։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի խմբագիրներ
Կատեգորիա:ԽՄԿԿ անդամներ
Կատեգորիա:Ուկրաինացի հասարակական գործիչներ
Կատեգորիա:20-րդ դարի բանաստեղծներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Խորհրդային բանաստեղծներ
Կատեգորիա:Խորհրդային խմբագիրներ
Կատեգորիա:Ուկրաինացի գրողներ
Կատեգորիա:Բանաստեղծներ այբբենական կարգով
Զմրուխտե լիճ

**Զմրուխտե լիճ** ( Emerald Lake), գտնվում է Կանադայի Բրիտանական Կոլումբիա նահանգի Յոհո ազգային պարկում։ Այն Յոհոյի 61 լճերից և լճակներից ամենամեծն է, և զբոսաշրջիկների այցելությամբ համարվում է առաջատար տեսարժան վայրերից մեկը։ Լճի ափին են գտնվում «Լոջ» բարձրակարգ քոթեջ-տնակները, որտեղ կան համարներ այցելուների համար։ Զմրուխտե լճի երկայնքով կա հետիոտն ճանապարհ, որի առաջին հատվածը հասանելի է հաշմանդամների սայլակների և մանկասայլակների համար։ Ամռանը առաջարկվում է կանոե։ Ձմռանը այստեղ տարածված է դահուկասպորտը։

Լիճը շրջապատված է Նախագահական լեռնաշղթայով, ինչպես նաև Բերջես և Վապտա լեռներով։ Այս ավազանային թակարդները հաճախակի փոթորկում են, ամռանն առաջացնելով հորդառատ անձրևներ, իսկ ձմռանը՝ առատ ձյան տեղումներ։ Խոնավության այս քանակը լճի ցածր խորության հետ ստեղծում է յուրօրինակ բուսական աշխարհ։ 
մինի|Լճի ափին գտնվող քոթեջները
[thumb|left|Զմրուխտե լիճը և Վան Հորն լեռնաշղթան [1902 թվական]]

Այստեղ գտնված ծառերը բնորոշ են Բրիտանական Կոլումբիայի առավել խոնավ անտառներին․ արևմտյան կարմիր մայրին, արևմտյան կենին (կարմրածառ), արևմտյան նոճին և արևմտյան սպիտակ սոճին։ Հյուսիսում ալուվյալ օդի տեղաշարժերը արևելյան ափին հունիսի վերջին և հուլիսի սկզբին առաջացնում են դաշտային ծաղիկներ։

Մեծ բարձրություն ունենալու պատճառով, լիճը սառցակալում է նոյեմբերից մինչև հունիս։ Ջուրը վառ փիրուզագույն է, որի պատճառը փոշենման կրաքարերն են։ Լիճն առավել տպավորիչ է լինում հուլիս ամսին, երբ շրջակա լեռների ձյունը հալվում է։

Լիճը տեսած առաջին մարդը, ով չի պատկանել տեղաբնիկ ժողովուրդներին, եղել է կանադացի զբոսավար Թոմ Ուիլսոնը, ով պատահական հայտնվել է լճի մոտ 1882 թվականին։ Նրա ձիերը կորել էին, և Թոմը փորձել էր գտնել դրանց, մոլորվելով տարածքում` նա նկատել էր, որ հայտնվել է ինչ-որ հովտում։ Լիճը մեծ տպավորություն է թողել, նույնիսկ շատ հմուտ հետազոտողների վրա․ Թոմ Ուիլսոնն ասել է․ «Մի քանի ակնթարթ՝ ձիու վրա նստած, հիանում էի հազվադեպ, խաղաղ և գեղեցիկ տեսարանով»։ Հենց Ուիլսոնը լճի յուրօրինակ գույնի համար, անվանեց այն Զմրուխտե։ Լճի գույնը պայմանավորված է, սառցադաշտերի քայքայիչ աշխատանքից առաջացած, ջրում կախված վիճակում գտնվող, նստվածքային ապարների փոշով, որն անվանում են նաև քարային ալյուր։ Սակայն սա առաջին լիճը չէր, որին Ուիլսոնը տվել էր «Զմրուխտ» անունը։ Նա այդ նույն տարում, ավելի վաղ, մեկ այլ լճի ևս տվել էր այդ նույն անունը, որը կարճ ժամանակով հայտնվել էր նույնիսկ պաշտոնական քարտեզի վրա։ Այս առաջին լիճը, սակայն, շուտով վերանվանվել է Լուիզա։

700px|մինի|կենտրոն|Զմրուխտե լճի համայնապատկեր

## Ծանոթագրություններ

Կատեգորիա:Կանադայի լճեր
Դմիտրի Մարյանով

**Դմիտրի Մարյանով** (, ), թատրոնի և կինոյի ռուս խորհրդային դերասան։

## Կենսագրություն
Ծնվել է 1969 թվականի դեկտեմբերի 1-ին Մոսկվայում։ Հայրը՝ Յուրի Մարյանովը, ավտոմեխանիկ էր։ Մայրը՝ Լյուդմիլա Ռոմանովա Մարյանովան, եղել է հաշվապահ (մահացել է 2006 թվականին, երբ Դմիտրին 37 տարեկան էր)։

Առաջինից մինչև յոթերորդ դասարան Դիման սովորել է № 123 Թատերական դպրոցում։ Զբաղվել է մարմնամարզությամբ, պարերով, լողով, ֆուտբոլով։ Եղել է «Գիտական կապիկ» փոքր էքսցենտրիկ թատրոնի դերասան։

1992 թվականին ավարտել է Բորիս Շչուկինի անվան թատերական ուսումնարանը։

## Մահ
2017 թվականի հոկտեմբերի 25-ին մերձմոսկովյան Լոբնյա քաղաքում Դմիտրի Մարյանովը իրեն վատ է զգում, երբ մեքենայով ամառանոցից վերադառնում էր Մոսկվա։ Նրա հետ էին նաև ընկերները, և նրանք ոստիկանության հետ միասին գնում են Լոբնյայի հիվանդանոց։ Հասնելով այնտեղ, Մոսկվայի ժամով 19:30 մահը վրա հասավ։ Ըստ ԶԼՄ-ների, մահվան պատճառ է դարձել թրոմբի պոկվելը։

## Անձնական կյանք
* Առաջին ոչ պաշտոնական կինը՝ Օլգա Անոսովա
** Որդին՝ Դանիիլ
* Երկրորդ ոչ պաշտոնական կինը՝ Իրինա Լոբաչյովա
* 2015 թվականի սեպտեմբերի 2-ին ամուսնանում է Քսենյա Բիկի հետ, որը նրանից փոքր էր 17 տարի։ Ամուսնությունից հետո ամուսինները խոստովանեցին, որ Քսենյայի աղջիկը՝ Անֆիսան, Դմիտրիի կենսաբանական աղջիկն է։

## Ծանոթագրություններ

## Արտաքին հղումներ
* Официальный сайт Дмитрия Марьянова 
* 
* «Люди»
* Дмитрий Марьянов на сайте Театра «Квартет И» 
* В эфире Серебряного дождя в программе «Ди-джеями не рождаются, диджеями становятся» 1 декабря 2010  
* Дмитрий Марьянов: «Я соглашаюсь на какие-то авантюры, а осознание — ЧТО ЭТО — приходит намного позже!»

Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուս հաղորդավարներ
Կատեգորիա:Ռուս սցենարիստներ
Կատեգորիա:Ռուսաստանի հեռուստատեսության դերասաններ
Եվա Բուդնիցկա

**Եվա Բուդնիցկա** (, ), ուկրաինացի բանաստեղծուհի, թարգմանչուհի։ Ուկրաինայի գրողների միության անդամ (1968): ԽՄԿԿ անդամ։

## Կենսագրություն
Եվա Բուդնիցկան ծնվել է Կիևում։ Ինժեներ-մեխանիկոսի դիպլոմը պաշտպանել է Կիևի պոլիտեխնիկական ինստիտուտում Հայրենական մեծ պատերազմի երրորդ օրը։

Պատերազմի տարիներին դասավանդել է Կազանի մոտ գտնվող Զելենոդոլսկի մեխանիկական տեխնիկումում, աշխատել է պաշտպանական գործարանում որպես ինժեներ։

Ետպատերազմյան տարիներին նախագծային ինստիտուտում ղեկավարել է ինժեներների խումբ։ Մասնակցել է Կիևի վերակառուցմանը։

## Ստեղծագործությունը
Բանաստեղծություններ սկսել է գրել պատերազմից հետո։ Լույս է ընծայել «Առաջին սիրո փողոցը» (1962), «Գարուն կամ աշուն» (1967), «Քարե վարդ» (1972), «Ցոլքեր» (1975) ժողովածուները։

### Բանաստեղծական ժողովածուները
* «Вулиця першого кохання» (1962),
* «Весна чи осінь» (1967),
* «Кам'яна троянда» (1972),
* «Спалахи» (1975),
* «Зелений острів» (1978),
* «Отзвук» (1979, ռուսերեն),
* «Червень» (1981),
* «Світлиця» (1983),
* «Паморозь» (1984),
* «Падолист» (1987),
* «Щирість» (1992).

## Ռոստիսլավ Բրատունը հայերեն
* «Իմ ձեռքերի մեջ մոմ էին դառնում...»; Սևանում; Հայացք տիեզերքից; Եղյամ։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 92-94։ Թարգմ.՝ Գ. Օհանյան։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի թարգմանիչներ
Կատեգորիա:ԽՄԿԿ անդամներ
Կատեգորիա:Ուկրաինացի բանաստեղծուհիներ
Սերգեյ Բուռլակով

**Սերգեյ Բուռլակով** (, ), ուկրաինացի բանաստեղծ, խմբագիր։

## Կենսագրություն
Ծնվել է Վորոշիլովգրադի մարզի Բելոգորովկա գյուղում։ Եղել է խառատ։ Ծառայել է խորհրդային բանակում։ Ավարտել է Դնեպրոպետրովսկի համալսարանը, ուր և դասավանդել է ուկրաինական գրականություն։ Դնեպրոպետրովսկի «Պրոմին» հրատարակչությունում եղել է գեղարվեստական գրականության խմբագրության վարիչ։

## Ռոստիսլավ Բրատունը հայերեն
* Պավլո Տիչինա; «Դաշտում, ուր խոտն է շնչում հարհանդ...»; Անընկճելիություն։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 96-98։ Թարգմ.՝ Հ. Արթենյան։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի խմբագիրներ
Յուրի Գերասիմենկո

**Յուրի Գերասիմենկո** (, ), ուկրաինացի բանաստեղծ, արձակագիր, թարգմանիչ, գրականագետ։ ԽՄԿԿ անդամ։

## Կենսագրություն
Ծնվել է 1927 թվականին Խարկովում, ծառայողի ընտանիքում։ 1951 թվականին ավարտել է Խարկովի պետական համալսարանի բանասիրական ֆակուլտետը։ Եղել է ուսուցիչ։

## Ստեղծագործությունը
Լույս է ընծայել բանաստեղծական բազմաթիվ ժողովածուն՝ «Հասունություն» (1952), «Գարնանամուտ» (1955), «Դժվարին ճանապարհ» (1957), «Փոթորկի շունչը» (1961), «Տարասի արշալույսը» (1962), «Լիրիկա» (1967) և այլն։

Գրել է նաև արձակ ստեղծագործություններ՝ «Երբ մահանում է անմահը» (1964) ֆանտաստիկական վիպակը, «Ամեն մեկը կտեսնի արևը» (1965) պատմվածքների և վիպակների ժողովածուն, «Նատալկան և մեծ քամին» (1967) հեքիաթ-վիպակը։

### Բանաստեղծական ժողովածուներ
* «Повноліття» (1952)
* «Напровесні» (1955)
* «Круті дороги» (1957)
* «Людина на шляху» (1958)
* «Про Сашка і Дружка» (1959)
* «Моїм однодумцям» (1959)
* «Земля отцов» (1960, ռուսերեն),
* «Ми однолюби» (1960)
* «Подих бурі» (1961)
* «Тарасова зоря» (1962)
* «Іменем любові» (1963)
* «Ясениця» (1964)
* «Лірика» (1967)
* «Дорошів Яр» (1968, պոեմ)
* «Високий світ» (1970)
* «Запах хліба» (1972)
* «Вибране» (1973)
* «Поезії» (1977)
* «Березень» (1978)
* «Мій вітер» (1984)

## Յուրի Գերասիմենկոն հայերեն
* Բալլադ տղայի և զորավարի մասին; Խարկով։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 100-102։ Թարգմ.՝ Լյուդվիգ Դուրյան։

## Ծանոթագրություններ

Կատեգորիա:ԽՄԿԿ անդամներ
Կատեգորիա:Խարկովի համալսարանի շրջանավարտներ
Կատեգորիա:Ուկրաինացի արձակագիրներ
Կատեգորիա:Ուկրաինացի բանաստեղծներ
Կատեգորիա:Ուկրաինացի թարգմանիչներ
Կատեգորիա:Ուկրաինացի մանկագիրներ
Միկոլա Գիրնիկ

**Միկոլա Գիրնիկ** (, ), ուկրաինացի բանաստեղծ, թարգմանիչ, խմբագիր։

## Կենսագրություն
1940 թվականին ընդունվել է Լվովի Ֆրանկոյի անվան համալսարանի բանասիրական ֆակուլտետ։ 1941 թվականի հունիսին մեկնել է խորհրդային բանակ։ Ստալինգրադյան և Կարելյան ռազմաճակատներում մարտնչել է որպես հրետանային մարտկոցի հրամանատար։ Երեք անգամ վիրավորվել է։ Խորհրդային բանակից զորացրվել է 1946 թվականին։ Բարձրագույն կրթությունն ստացել է Կիևի Շևչենկոյի անվան համալսարանում։

1949-1954 թվականներին զբաղվել է խմբագրական աշխատանքով։ Ավարտել է գրական բարձրագույն կուրսերը Մոսկվայում։

## Ստեղծագործությունը
Միկոլա Գիրնիկի առաջին բանաստեղծությունները տպագրվել են 1938 թվականին։ Հրատարակել է բանաստեղծությունների բազմաթիվ ժողովածուներ, որոնցից հայտնի են «Իմ Զվենիգորոդ» (1950), «Հավատարմություն» (1952), «Բարեկամներ-զինվորներ» (1953), «Երիցուկի գույն» (1955), «Խիղճ» (1957), «Արև և ամպրոպներ» (1958), «Խաղաղության ավանգարդում» (1960), «Սրտի համաստեղություն» (1965), «Հավերժականը, առօրեականը» (1973) և այլն։

Մոսկվայում թարգմանվել և տպագրվել է Գիրնիկի քնարական բանաստեղծությունների ժողովածուն՝ «Երիցուկներ» վերնագրով։

Զբաղվել է թարգմանությամբ։

## Պարգևներ
Պարգևատրվել է Կարմիր աստղի շքանշանով և մեդալներով։

## Միկոլա Գիրնիկը հայերեն
* «Երջանկություն է լինել քո գրկում...» (թարգմ.՝ Հ. Արթենյան); «Սերը ջութակի նվագի նման...» (թարգմ.՝ Ս. Եսայան); «Չեմ մոռանա պահն այս անցած...» (թարգմ.՝ Ս. Եսայան)։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 104-105։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի խմբագիրներ
Կատեգորիա:Ուկրաինացի թարգմանիչներ
Կատեգորիա:Կիևի համալսարանի շրջանավարտներ
Կատեգորիա:Ստալինգրադի ճակատամարտի մասնակիցներ
Կատեգորիա:ԽՄԿԿ անդամներ
Կատեգորիա:20-րդ դարի բանաստեղծներ
Կատեգորիա:Խորհրդային բանաստեղծներ
Կատեգորիա:Խորհրդային թարգմանիչներ
Կատեգորիա:Խորհրդային լրագրողներ
Կատեգորիա:Բանաստեղծներ այբբենական կարգով
Տուե է Մյու

**Տուե է Մյու** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 2014 թվականի դրությամբ կազմում է 5449 մարդ, բնակչության խտությունը` 147.99 մարդ/կմ²։ Բնակավայրը զբաղեցնում է 36.82 կմ² տարածք։

Բնակավայրը ստեղծվել է 2017 թվականի հունվարին` Բրետվիլ լ'Օրգեյեզ, Բրուե, Շե, Լը Մենիլ Պատրի, Պյուտո ան Բեսեն և Սենտ Կրուա Գրան Տոն համայնքների միավորման արդյունքում։

## Վարչական բաժանում

## Տես նաև
* Կալվադոս գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:2017 թվականին հիմնադրված բնակավայրեր
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Բրետվիլ լ'Օրգեյեզ

**Բրետվիլ լ'Օրգեյեզ** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 1999 թվականի դրությամբ կազմում է 2278 մարդ, բնակչության խտությունը` 368.61 մարդ/կմ²։ Բնակավայրը զբաղեցնում է 6.18 կմ² տարածք։

2017 թվականի հունվարից Բրուե, Շե, Լը Մենիլ Պատրի, Պյուտո ան Բեսեն և Սենտ Կրուա Գրան Տոն համայնքների հետ միասին հանդիսանում է Տուե է Մյու համայնքի մաս։

## Աշխարհագրություն
Գտնվում է Փարիզ քաղաքից 220 կմ արևմուտք, Կան քաղաքից` 11 կմ արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 1567 աշխատունակ (15-64 տարեկան) բնակիչ, որոնցից ակտիվ էին 1230-ը, իսկ ոչ ակտիվները` 337։ Ակտիվության ցուցանիշը կազմում է 78,5 %։ 1230 աշխատունակ մարդկանցից աշխատել է 1155 անձ (593 տղամարդ և 562 կին)։ Գործազուրկ են եղել 75 անձ (38 տղամարդ և 37 կին)։ 337 անաշխատունակներից 145-ը եղել են աշակերտներ կամ ուսանողներ, 142-ը` թոշակառուներ, իսկ 50-ը չեն աշխատել տարբեր պատճառներով։

## Տես նաև
* Կալվադոս գավառի համայնքների ցանկ

## Արտաքին հղումներ
* INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լը Մենիլ Պատրի

**Լը Մենիլ Պատրի** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 2008 թվականի դրությամբ կազմում է 284 մարդ, բնակչության խտությունը` 80.91 մարդ/կմ²։ Բնակավայրը զբաղեցնում է 3.51 կմ² տարածք։

2017 թվականի հունվարից Բրետվիլ լ'Օրգեյեզ, Բրուե, Շե, Պյուտո ան Բեսեն և Սենտ Կրուա Գրան Տոն համայնքների հետ միասին հանդիսանում է Տուե է Մյու համայնքի մաս։

## Աշխարհագրություն
Գտնվում է Փարիզ քաղաքից 220 կմ արևմուտք, Կան քաղաքից` 13 կմ արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 197 աշխատունակ (15-64 տարեկան)  բնակիչ, որոնցից ակտիվ էին 148-ը, իսկ ոչ ակտիվները` 49։ Ակտիվության ցուցանիշը կազմում է 75,1 %։ 148 աշխատունակ մարդկանցից աշխատել է 140 անձ (74 տղամարդ և 66 կին)։ Գործազուրկ են եղել 8 անձ (2 տղամարդ և 6 կին)։ 49 անաշխատունակներից 26-ը եղել են աշակերտներ կամ ուսանողներ, 9-ը` թոշակառուներ, իսկ 14-ը չեն աշխատել տարբեր պատճառներով։

## Տես նաև
* Կալվադոս գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կանադայի կոնֆեդերացիայի հիմնադիրների ցանկ

thumb|300px|Քվեբեկի կոնֆերանսի պատվիրակներ
**[[Կանադական կոնֆեդերացիա]]ն** ձևավորվել է Մեծ Բրիտանիայի թագուհի Վիկտորյայի 1867 թվականի հուլիսի 1-ի հրամանով, մի շարք նախնական կոնֆերանսներից հետո. Շառլոթաունի կոնֆերանսը տեղի է ունեցել 1864 թվականի սեպտեմբերի 1-9-ը Շառլոթաունի Էդուարդ արքայազնի կղզում, Քվեբեկի կոնֆերանսը՝ 1864 թվականի հոկտեմբերի 10-26-ը Քվեբեկում, Լոնդոնի կոնֆերանսը՝ 1866 թվականի դեկտեմբերից մինչև 1867 թվականի մարտ Մեծ Բրիտանիայում։ Չնայած այն հանգամանքին, որ կոնֆերանսներին մասնակցում էին Օնտարիոյի, Քվեբեկի, Նոր Շոտլանդիայի, Նյու Բրանսուիկի, Նյուֆաունդլենդի և Էդուարդ արքայազնի կղզու ներկայացուցիչները, 1867 թվականի հուլիսին Կանադայի կոնֆեդերացիայում  ընդգրկվեցին միայն առաջին չորս նահանգները։

Ի սկզբանե **կոնֆեդերացիայի հայրեր** էին համարվում այն մարդիկ, ովքեր մասնակցել էին այս կոնֆերանսներից առնվազն մեկին։ Այնուհետև, նրանց մեջ դասվում էին նաև կոնֆեդերացիայի ընդլայնմանը նպաստող քաղաքական գործիչները կոնֆերանսից առաջ և հետո, այլ աղբյուրներ նրանց անվանում են **կոնֆեդերացիայի հիմնադիրներ**։

## Կոնֆեդերացիայի հայրեր
Ստորև ներկայացված է կոնֆերանսների բոլոր 36 մասնակիցների ցուցակն այբբենական կարգով` նշելով, որ նահանգից են և որ կոնֆերանսին են մասնակցել։

## Կոնֆեդերացիայի հիմնադիրներ
Ստորև ներկայացված է կոնֆերանսներին չմասնակցող քաղաքական գործիչների ցանկը, որոնք կարևոր ներդրում են ունեցել կոնֆեդերացիայի ձևավորման և նոր անդամների համալրման գործում։

## Ծանոթագրություններ

## Արտաքին հղումներ
* 

Կատեգորիա:Ցանկեր:Կանադա
Էրան (Կալվադոսի գավառ)

**Էրան** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 2014 թվականի դրությամբ կազմում է 669 մարդ, բնակչության խտությունը` 49.56 մարդ/կմ²։ Բնակավայրը զբաղեցնում է 13.5 կմ² տարածք։

2017 թվականի հունվարից Բիյի, Կոնտվիլ, Ֆիեռվիլ Բրե և Պուսի լա Կամպան համայնքների հետ միասին հանդիսանում է Վալամբրե համայնքի մաս։

## Աշխարհագրություն
Գտնվում է Փարիզ քաղաքից 185 կմ արևմուտք, Կան քաղաքից` 19 կմ հարավ-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 463 աշխատունակ (15-64 տարեկան)  բնակիչ, որոնցից ակտիվ էին 337-ը, իսկ ոչ ակտիվները` 126։ Ակտիվության ցուցանիշը կազմում է 72,8 %։ 337 աշխատունակ մարդկանցից աշխատել է 291 անձ (157 տղամարդ և 134 կին)։ Գործազուրկ են եղել 46 անձ (23 տղամարդ և 23 կին)։ 126 անաշխատունակներից 33-ը եղել են աշակերտներ կամ ուսանողներ, 60-ը` թոշակառուներ, իսկ 33-ը չեն աշխատել տարբեր պատճառներով։

## Տես նաև
* Կալվադոս գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կիրակնօրյա կեսօրը Գրանդ Ժատ կղզում

«**Կիրակնօրյա կեսօրը Գրանդ Ժատ կղզում**» (), ֆրանսիացի  նկարիչ Ժորժ Սյորայի ճանաչված մեծ չափսերով (2×3 սմ) նկարը, որը նկարչական ուղղություններից մեկի`պուանտիլիսմի վառ օրինակ է, որի հիմնադիրներից էր նաև Սյորեն։ Համարվում է 19-րդ դարի ամենահրաշալի կտավներից մեկը պոստիմպրեսիոնիզմի ժամանակաշրջանում։

## Անդրադարձ

Փիլիսոփա Էռնստ Բլոխը Սյորայի այս նկարն անվանել է «Ձանձրույթի խճանկար», նա նկարում տեսել է միայն «կիրակնօրյա աղքատություն» և «պատկերված ինքնասպանության լանդշաֆտ»։ Հրապարակախոս Ֆելիքս Ֆենեոնը համակարծիք չէ Էռնստ Բլոխի հետ, նա համարում է, որ նկարը բավականաչափ գեղեցիկ և կենսուրախ է, «կիրակի առավոտյան ամբոխը բնության մեջ վայելում է ամռանը ամենաթեժ ժամերը»։ Նկարը համարվում է Չիկագոյի արվեստի ինստիտուի հավաքածուի մի մասը։
[250px|մինի|Բնորդուհիներ, [Ժորժ Սյորա|Սյորա, Ֆիլադելֆիա։ Պատից կախված է «Կիրակնօրյա կեսօրը Գրանդ Ժատ կղզում» կտավը:]]

## Սյորայի այլ աշխատանքներ


File:Study for La Grande Jatte, Georges Seurat, 1884.jpg|«Ընթերցանություն  La Grand Jatte կղզում», 1884 Zoom
File:Georges Seurat 036.jpg|«Նստած կերպարանքներ», 1884
File:Georges Seurat 023.jpg|«Զբոսաշրջիկները La Grande Jatte կղզում», 1884
File:Georges Seurat 051.jpg|«Բնապատկերներ և կերպարներ», 1884–85
File:Georges Seurat 038.jpg|«Կերպարների խումբ», 1884–85
File:Georges Seurat 034.jpg|«Էսքիզ», 1884–85
File:Georges Seurat 035.jpg|«Կանայք ջրի ափին», 1885–86
File:Georges Seurat - Les Poseuses.jpg|«Մերկություն», 1888


## Ծանոթագրություններ

Կատեգորիա:1886 նկարներ
Կատեգորիա:Պոստիմպրեսիոնիզմ
Կատեգորիա:Չիկագոյի արվեստի ինստիտուտի նկարներ
Կատեգորիա:Ժորժ Սյորայի նկարներ
Բիյի (Կալվադոսի գավառ)

**Բիյի** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 2008 թվականի դրությամբ կազմում է 334 մարդ, բնակչության խտությունը` 49.26 մարդ/կմ²։ Բնակավայրը զբաղեցնում է 6.78 կմ² տարածք։

2017 թվականի հունվարից Էրան, Կոնտվիլ, Ֆիեռվիլ Բրե և Պուսի լա Կամպան համայնքների հետ միասին հանդիսանում է Վալամբրե համայնքի մաս։

## Աշխարհագրություն
Գտնվում է Փարիզ քաղաքից 190 կմ արևմուտք, Կան քաղաքից` 17 կմ հարավ-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 215 աշխատունակ (15-64 տարեկան) բնակիչ, որոնցից ակտիվ էին 150-ը, իսկ ոչ ակտիվները` 65։ Ակտիվության ցուցանիշը կազմում է 69,8 %։ 150 աշխատունակ մարդկանցից աշխատել է 142 անձ (78 տղամարդ և 64 կին)։ Գործազուրկ են եղել 8 անձ (0 տղամարդ և 8 կին)։ 65 անաշխատունակներից 20-ը եղել են աշակերտներ կամ ուսանողներ, 26-ը` թոշակառուներ, իսկ 19-ը չեն աշխատել տարբեր պատճառներով։

## Տես նաև
* Կալվադոս գավառի համայնքների ցանկ

## Ծանոթագրություններ

## Արտաքին հղումներ
* INSEE

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Պուսի լա Կամպան

**Պուսի լա Կամպան** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 2008 թվականի դրությամբ կազմում է 95 մարդ, բնակչության խտությունը` 23.28 մարդ/կմ²։ Բնակավայրը զբաղեցնում է 4.08 կմ² տարածք։

2017 թվականի հունվարից Էրան, Բիյի, Կոնտվիլ և Ֆիեռվիլ Բրե համայնքների հետ միասին հանդիսանում է Վալամբրե համայնքի մաս։

## Աշխարհագրություն
Գտնվում է Փարիզ քաղաքից 190 կմ արևմուտք, Կան քաղաքից` 16 կմ հարավ-արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 57 աշխատունակ (15-64 տարեկան)  բնակիչ, որոնցից ակտիվ էին 45-ը, իսկ ոչ ակտիվները` 12։ Ակտիվության ցուցանիշը կազմում է 78,9 %։ 45 աշխատունակ մարդկանցից աշխատել է 41 անձ (24 տղամարդ և 17 կին)։ Գործազուրկ են եղել 4 անձ (3 տղամարդ և 1 կին)։ 12 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով։

## Տես նաև
* Կալվադոս գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կապոսի վանք

**Կապոսի վանք**, *Սբ. Հակոբ Մծբնա հայրապետի վանք*, հայկական կրոնական կառույց Մեծ Հայքի Բարձր Հայք նահանգի Դարանաղյաց ու Եկեղյաց գավառների սահմանագծին՝ Սեպուհ լեռան արևելյան լանջի դարավանդի վրա։ Հիմնվել է 12-րդ դարում (ավանդաբար կապում են Տրդատ Գ-ի ժամանակների հետ)։

## Պատմություն
Գրավոր աղբյուրներում հիշատակվում է 1230 թվականից։ 13–15-րդ դարում կրոնական ու գրչության հայտնի կենտրոն էր. ունեցել է վարդապետարան, գրատուն, եղել եպիսկոպոսանիստ։ 1416 թվականին վանքը հրդեհել ու ավերել են ակկոյունլու հրոսակները։ Որոշ ժամանակ անց վերանորոգվել է՝ «առավել ևս շքեղ, քան առաջ»։ 1425 թվականին կառուցվել է վանքի գավիթը։ 1535 թվականին ավերվել է երկրաշարժից. քանդվել են Սբ. Գրիգոր Լուսավորիչ եկեղեցին, շենքերի մեծ մասը։ 16-րդ դարում Կապոսի վանքը անկում է ապրել։ 1684 թվականին հիմնովին վերանորոգվել է վանահայր Ավետիք Եվդոկացու ջանքերով։ 17-րդ դարում Կապոսի վանքը դեռևս Բարձր Հայքի ամենանշանավոր վանքերից էր։

Կապոսի վանքի Սբ. Հակոբ եկեղեցին ունեցել է երկմույթ գմբեթավոր հորինվածք, հատակագծում՝ պայտաձև խորանի երկու կողմերում ավանդատներով։ Եկեղեցում պահվել են Հակոբ Մծբնացու մասունքները։ Ուշագրավ են Ավագ խորանի կամարի խոյակներին ցուլի գլխի և քայլող առյուծի պատկերաքանդակները։ Վանքի երկրորդ՝ Ս. Սիոն եկեղեցին, գավիթը, պարիսպը, խցերը և աշխարհիկ մյուս շինություններն այսօր ամբողջովին ավերակ են։

## Կապոսի վանքի դպրոց

Կապոսի վանքի դպրոցը հայ գրչության և ուսումնառության կենտրոններից էր։ Գրչության արվեստը ծաղկել է 13–15-րդ դարերում (13-րդ դարից հայտնի է երեք ձեռագրի ընդօրինակություն), իսկ դպրոցը համբավ է ձեռք բերել հատկապես 14-րդ դարի վերջից, երբ րաբունապետ է եղել Տաթևի համալսարանի սան Գևորգ Երզնկացին։ Կապոսի վանքի դպրոցում ուսանելու են եկել Հայաստանից և այլ վայրերից։ Հակոբ Ղրիմեցին այստեղ է հմտացել տոմարագիտության մեջ և հետագայում այդ առարկան դասավանդել նույն, ապա՝ Մեծոփավանքի դպրոցում։ Գևորգ Երզնկացու մահից (1416) հետո դպրոցը մի քանի տասնամյակ անշքացել է, բայց վերստին ծաղկել և համալսարան է դարձել Հովհաննես Համշենցու րաբունապետության օրոք։ Վանքի գրչատանն են ընդօրինակվել Մատենադարանում պահվող Հակոբ Ղրիմեցու ժողովածուն (1389), Քարոզգիրք (1416), Լուծմունք (1494, գրիչ՝ Մաղաքիա Բաբերտացի) և բազմաթիվ այլ ձեռագրեր։ Ընդօրինակությունների մի մասն էլ պահվում է Երուսաղեմի և Վիեննայի մատենադարաններում։

## Ծանոթագրություններ

## Արտաքին հղումներ
* Ոսկյան Հ., Բարձր Հայքի վանքերը, Վնն., 1951: 
* Թիերի Ժ. Մ., Սեպուհ լեռան հուշարձանները (հնագիտական ուսումնասիրություն), «Էջմիածին», 1989, № 4–6:

Կատեգորիա:12-րդ դարի հայկական վանքեր և եկեղեցիներ
Կատեգորիա:12-րդ դարի հիմնադրումներ Հայաստանում
Դերվիշ (նկար)

**«Դերվիշ »** (), ադրբեջանցի նկարիչ, ադրբեջանական նոր գեղանկարչության հիմնադիրներից Միրզա Կադիմ Էրիվանիի նկարներից։ Նկարը հեղինակը վրձնել է 19-րդ դարի առաջին կեսերին։ Յուղաներկով հեղինակը վրձնել է ապակու վրա, որի չափերն են 21 × 13,2 սմ։ «Դերվիշ» ստեղծագործությունը այսօր պահպանվում և ցուցադրվում է Ռուստամ Մուստաֆաևի անվան արվեստի ազգային թանգարանում (Բաքու, Ադրբեջան)։

## Նկարագիր
Ադրբեջանի արվեստի ազգային թանգարանի գույքամատյանում այս ստեղծագործությունը սխալմամբ նշվել է այլ անվանումով՝ «Տղամարդ»։ Ներկա դրությամբ արդեն սխալը շտկված է և նկարը ցուցադրվում է «Դերվիշ» անվանումով։

Ստեղծագործությունում Միրզա Կադիմ Էրիվանին դերվիշին նկարել է ամբողջ հասակով մեկ կանաչ ֆոնին։ Դերվիշի իրանը պատկերված է դիմամասով, դեմքը նկարված է երեք քառորդով, իսկ ոտքերը՝ ամբողջ պրոֆիլով։ Հեղինակը դերվիշին նկարել է անմորուս և երիտասարդ, որի աջ այտին խալ կա։ Ըստ արվեստաբան Նատալիա Միկլաևսկու, դերվիշը նման է պարուհու, որին ավելի վաղ Էրիվանին պատկերել էր այլ ստեղծագործությունում։ Արվեստաբանը հավելում է, որ դերվիշի հայացքն արտահայտիչ է, իսկ աչքերը՝ չարաճճի։ Գլխավոր հերոսի սև մազերը հարթ սանրված են և թափվում են մինչև ուսերը։

Դերվիշը հանդերձավորված է կարմիր ջուբայով։ Օձիքը, կոշիկները, գոտին և սրածայր գդակը կանաչ գույնով է վրձնած։ Հագուստն ու վրայի աքսեսուարները ոսկեգույն են։ Դերվիշի աջ ձեռքին շերտավոր շարֆ է։ Այդ նույն ձեռով վերջինս բռնել է «տեբերզինը»։ Իսկ ձախ ձեռքով բռնել է կեշկուլը։ Այս առարկաները պարտադիր են եղել բոլոր դերվիշնորի համար։ Գլխարկի գագաթին արաբական տառերով գրված է «Ալլահ»։

Ինչպես նշում է Նատալիա Միկլաևսկին, Էրիվանիի այս ստեղծագործությունը կատարված է նույն տեխնիկայով, ինչպես որ «Պարուհին»։ Նկարի պահպանվածությունը գնահատվում է լավ։

## Ծանոթագրություններ

## Գրականություն
* 

Կատեգորիա:19-րդ դարի նկարներ
Կատեգորիա:Ադրբեջանի արվեստի ազգային թանգարանի նկարներ
Կատեգորիա:Ադրբեջանի կերպարվեստ
Կատեգորիա:Միրզա Կադիմ Էրիվանիի նկարներ
Վալդալիեռ

**Վալդալիեռ** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 2013 թվականի դրությամբ կազմում է 6099 մարդ, բնակչության խտությունը` 38.62 մարդ/կմ²։ Բնակավայրը զբաղեցնում է 157.94 կմ² տարածք։

Բնակավայրը ստեղծվել է 2016 թվականի հունվարին` Վասի, Բերնիեռ լը Պատրի, Բյուրսի, Շենդոլե, Լը Դեզեր, Էստրի, Մոնշամ, Պիեռ, Պրել, Լա Ռոք, Ռյուլի, Սեն Շառլ դը Պերսի, Լը Թեյ Բոկաժ և Վիեսուա համայնքների միավորման արդյունքում։

## Վարչական բաժանում

## Տես նաև
* Կալվադոս գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:2016 թվականին հիմնադրված բնակավայրեր
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Վասի (Կալվադոսի գավառ)

**Վասի** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 2009 թվականի դրությամբ կազմում է 1774 մարդ, բնակչության խտությունը` 57.21 մարդ/կմ²։ Բնակավայրը զբաղեցնում է 31.01 կմ² տարածք։

2016 թվականի հունվարից Բերնիեռ լը Պատրի, Բյուրսի, Շենդոլե, Լը Դեզեր, Էստրի, Մոնշամ, Պիեռ, Պրել, Լա Ռոք, Ռյուլի, Սեն Շառլ դը Պերսի, Լը Թեյ Բոկաժ և Վիեսուա համայնքների հետ միասին հանդիսանում է Վալդալիեռ համայնքի մաս։

## Աշխարհագրություն
Գտնվում է Փարիզ քաղաքից 230 կմ արևմուտք, Կան քաղաքից` 45 կմ հարավ-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 1014 աշխատունակ (15-64 տարեկան)  բնակիչ, որոնցից ակտիվ էին 742-ը, իսկ ոչ ակտիվները` 272։ Ակտիվության ցուցանիշը կազմում է 73,2 %։ 742 աշխատունակ մարդկանցից աշխատել է 670 անձ (347 տղամարդ և 323 կին)։ Գործազուրկ են եղել 72 անձ (32 տղամարդ և 40 կին)։ 272 անաշխատունակներից 78-ը եղել են աշակերտներ կամ ուսանողներ, 134-ը` թոշակառուներ, իսկ 60-ը չեն աշխատել տարբեր պատճառներով։

## Տես նաև
* Կալվադոս գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Սեպուհ (լեռ)

**Սեպուհ**, *Դարանաղյաց լեռ, Մանայարք, «Մանէայրք», Մանյա այրինք, Մանյա այրք, Մանյա լեռ, Չարդալար, Սեպուհ լեռ, Սեպուռ լեռ*, լեռնագագաթ Հայկական լեռնաշխարհում, Անտիպոնտական լեռնաշղթայում, Կամախի բարձրավանդակում, Երզնկայի դաշտի արևմտյան կողմում, պատմական Դարանաղի և Եկեղյաց գավառների միջև։

Լանջերը անտառապատ են, ապառաժոտ։ Ստորոտի խորձանուտում գտնվում է Լուսաղբյուր կոչվող ուխտատեղին։ Տեղ-տեղ կան անդնդախոր ձորեր, քարանձավներ և ծործորներ։ Գագաթային մամսը փոքր-ինչ տափարակ է; Լեռան տարածքում կան հնարավայրեր, բերդեր, վանքեր, գյուղեր, ավերակ բնակավայրեր։ Գրականության մեջ սխալմամբ նույնացնում է Գոհանամ լեռնագագաթի հետ։ Բարձրությունը՝ 3030 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Էրզինջանի մարզի լեռներ
Կատեգորիա:Անտիպոնտական լեռնահամակարգ
Խոնդրոդիստրոֆիա

**Խոնդրոդիստրոֆիա**, կմախքային համակարգում էնխոնդրիալ աճի խանգարում, առանց պերիոստալ և էնդոստալ աճի խանգարման, որն առաջացնում է գաճաճություն։
մինի|գաճաճ մարդու նկար 1742թ

### Կլինիկա
Հիվանդությունն ունի բավականին բնորոշ կլինիկա, որը հայտնաբերվում է անմիջապես ծնվելուց հետո։ Նրանց 80%-ը մահանում են ներարգանդային կյանքում կամ ծննդաբերություն ժամանակ, իսկ հաջող ծնվածները կարող են ապրել մինչև խոր ծերություն։

Ներքին օրգաններում և հոգեկան ոլորտում փոփոխություններ չեն նկատվում։

#### Արտաքին տեսք
Խոնդրոդիստրոֆիայով տառապող մարդկանց բնորոշ է կարճ հասակ (մեծահասակների միջին հասակը 120 սմ է), ստորին և վերին վերջույթներ, սակայն մեծ գլուխ (հատկապես արտահայտված են ճակատային բլթերը) կարճ պարանոց, լայն թիկունք, մեծ որովայն։ Նրանք ունենում են արտահայտված գոտկային լորդոզ, դեֆորմացված վերջույթներ, ձևափոխված և հաստացած հոդեր։

### Բուժում
Կարևոր դեր ունեն 
* օրթոպեդիկ միջամտությունները,
* սանատոր-առողջարանային բուժումը
* անաբոլիկ հորմոնները
* վրրաբուժական միջամտությունները
*# ծռված վերջույթների ուղղում
*## կորիգացնող օստեոտոմիա
*## ստորտամբիոնային օստեոտոմիա
*# վերջույթների երկարացում կոմպրեսիոն դիստռոկցիոն սարքերով

## Ծանոթագրություններ

Կատեգորիա:Մարդկանց հիվանդություններ և խանգարումներ
Բյուրսի

**Բյուրսի** (), համայնք Ֆրանսիայի Ստորին Նորմանդիա մարզի Կալվադոս գավառում։

Բնակչությունը 2008 թվականի դրությամբ կազմում է 366 մարդ, բնակչության խտությունը` 31.77 մարդ/կմ²։ Բնակավայրը զբաղեցնում է 11.52 կմ² տարածք։

2016 թվականի հունվարից Վասի, Բերնիեռ լը Պատրի, Շենդոլե, Լը Դեզեր, Էստրի, Մոնշամ, Պիեռ, Պրել, Լա Ռոք, Ռյուլի, Սեն Շառլ դը Պերսի, Լը Թեյ Բոկաժ և Վիեսուա համայնքների հետ միասին հանդիսանում է Վալդալիեռ համայնքի մաս։

## Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 50 կմ հարավ-արևմուտք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 233 աշխատունակ (15-64 տարեկան) բնակիչ, որոնցից ակտիվ էին 195-ը, իսկ ոչ ակտիվները` 38։ Ակտիվության ցուցանիշը կազմում է 83,7 %։ 195 աշխատունակ մարդկանցից աշխատել է 181 անձ (97 տղամարդ և 84 կին)։ Գործազուրկ են եղել 14 անձ (5 տղամարդ և 9 կին)։ 38 անաշխատունակներից 14-ը եղել են աշակերտներ կամ ուսանողներ, 20-ը` թոշակառուներ, իսկ 4-ը չեն աշխատել տարբեր պատճառներով։

## Տես նաև
* Կալվադոս գավառի համայնքների ցանկ

## Ծանոթագրություններ

## Արտաքին հղումներ
* INSEE

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Արաքսի (Արմավիրի տարածաշրջան) պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Արաքս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (3 միավոր)։

|}

## Տես նաև
* Հայաստանի պատմության և մշակույթի անշարժ հուշարձանների ցանկ

## Ծանոթագրություններ
Սուրբ Հակոբ Մծբնա վանք (այլ կիրառումներ)

**Սուրբ Հակոբ Մծբնա վանք**, կարող է վերաբերել․

* Սուրբ Հակոբ Մծբնա, եկեղեցի Հայաստանի Շիրակի մարզի Գյումրի քաղաքում։ Կառուցվել է 2002 թվականին Անի թաղամասում,
* *Սուրբ Հակոբ Մծբնա հայրապետի վանք*, Կապոսի վանք, հայկական կրոնական կառույց Մեծ Հայքի Բարձր Հայք նահանգի Դարանաղյաց ու Եկեղյաց գավառների սահմանագծին՝ Սեպուհ լեռան արևելյան լանջի դարավանդի վրա։
* Սուրբ Հակոբ Մծբնա Հայրապետ մատուռ, գտնվում է Նոր Ջուղայում
Հունգարիայի բանկերի ցանկ

մինի|աջից|FHB Mortgage Bank շտաբակայան
մինի|աջից| Հունգարական առևտրային բանկ
մինի|աջից| Խնայողական բանկ, Սոմբատհեյ
մինի|աջից|MKB Bank
**Հունգարիայի բանկերի ցանկը** ներկայացված է 2011 թվականի հունվարի 15-ի դրությամբ և հիմնված է հունգարական ֆինանսական կառավարման կայքէջի (PSZAF) ինֆորմացիայից։

## Կենտրոնական բանկեր
* Հունգարական ազգային բանկ (*MNB*)

## Առևտրային բանկեր

### Բանկերի շուկայական մասնաբաժինը
*Բանկերի շուկայական մասնաբաժինը ներկայացված է 2015 թվականից*
# OTP Bank: 7,966.48 մլրդ. HUF
# UniCredit Bank: 2,971.12 մլրդ. HUF
# K&H Bank: 2,607.22 մլրդ. HUF
# Raiffeisen Bank: 1,991.40 մլրդ. HUF
# MKB Bank: 1,974.41 մլրդ. HUF
# Erste Bank: 1,883.08 մլրդ. HUF
# CIB Bank: 1,730.13 մլրդ. HUF
# *Magyar Fejlesztési Bank (MFB)*: 1,321.55 մլրդ. HUF
# Budapest Bank: 963.67 մլրդ. HUF
# FHB Bank: 894.74 մլրդ. HUF

## Մասնագիտացված վարկային հաստատություններ
* FHB Jelzálogbank http://www.fhb.hu  
* Fundamenta-Lakáskassza http://www.fundamenta.hu 
* Központi Elszámolóház és Értéktár http://www.keler.hu 
* Magyar Export-Import Bank http://www.eximbank.hu  
* Magyar Fejlesztési Bank http://www.mfb.hu 
* OTP Jelzálogbank http://www.otpbank.hu 
* OTP Lakástakarékpénztár http://www.otp-ltp.hu 
* UniCredit Jelzálogbank http://www.jelzalogbank.hu

## Ծանոթագրություններ

Կատեգորիա:Հունգարիայի տնտեսություն
Կարլ Տոկո-Էկամբի

**Կարլ Տոկո-Էկամբի** (, ), Կամերունի ֆուտբոլիստ, Անժե ակումբի և Կամերունի հավաքականի հարձակվող։

## Ակումբային կարիերա
[thumb|left|250px|Տոկո-Էկամբին [Կամերունի հավաքա ֆուտբոլի ազգային հավաքակն|Կամերունի հավաքականում]]
Տոկո-Էկամբի հայրենի քաղաքի՝ Պարիժ ակումբի աշակերտ։  2011 թվականի ապրիլի 26-ին Բոու ակումբի հետ խաղում նա խփեց իր առաջին գոլը։ Հոկտեմբերի 21-ին Նորա ակումբի դեմ խաղում Կարլը գրանցեց Պարիժ ակումբում իր առաջին գոլը։

2014 թվականի ամռանը Տոկո-Էկամբին տեղափոխվե է Սոշո ակումբ։  Օգոստոսի 2-ին Օրլեանա ակումբի դեմ խաղում, նա հանդես եկավ ակումբի առաջին դիվիզիոնում։ Մեկ շաբաթ անց, Այաչչո ակումբի դեմ խաղում Կարլը Սոշի ակումբի կազմում խփեց իր առաջին գոլը ։ Առաջին դեբյուտային մրցաշրջանում նա խփել է 14 գոլ և դարձել թիմի լավագույն ռմբարկուն, այս ձեռքբերումը նա նվաճել է ևս մեկ տարի անց։

2016 թվականի ամռանը Տոկո-Էկամբի տեղափոխվեց Անժե ակումբ։  Օգոստոսի 13-ին Մոնպելե ակումբի դեմ խաղում, նա իր առաջին դեբյուտը կատարեց 1-ին լիգայում։ Սեպտեմբերի 10-ին Դիժոնա ակումի դեմ խաղում Կարլը իր առաջին գոլը խփեց Անժե ակումբի կազմում։

## Միջազգային կարիերա
2015 թվականի հունիսի 6-ին Բուրկինա Ֆասոյի ազգային հավաքականի հետ ընկերական խաղում, Տոկո-Էկբեմին խաղացել է  Կամերունի ազգային հավաքականի կազմում։ 2016 թվականի սեպտեմբերի 3-ին Աֆրիկայի գավաթի որակավորման խաղին, 2017 թվականի Գամբիայի հավաքականի դեմ խաղում, նա խփել է իր առաջին գոլն ազգային հավաքականի կազմում։

2017 թվականին ազգային հավաքականի կազմում Տոկո-Էկամբին հաղթել է Գաբոնում Աֆրիկայի գավաթը։  Մրցաշարում նա խաղացել է Սենեգալի, Բուրկինա Ֆասոյի, Գվինեա-Բիսաուի և Գաբոնի թիմերի հետ։

Նույն տարում Տոկո-Էկամբին մասնակցեց Ռուսաստանում Կոնֆեդերացիաների գավաթի խաղարկությանը։  Մրցաշարում նա խաղում էր Գերմանիայի և Ավստրալիայի թիմերի դեմ։

### Գոլերը [[Կամերունի ֆուտբոլի ազգային հավաքական|Կամերունի հավաքականում]]

## Ձեռքբերումներ
**Միջազգային**

 **[[Կամերունի ֆուտբոլի ազգային հավաքական|Կամերունա]]**
*  Աֆրիկայի ազգերի գավաթ-2017

## Ծանոթագրություններ

## Արտաքին հղումներ
* ֆուտբոլիստի վիճակագրությունը soccerway կայքում
* 

Կատեգորիա:Անժեի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունի ֆուտբոլի ազգային հավաքական
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիացի ֆուտբոլիստներ
Լեոնիլդե Իոտտի

**Լեոնիլդե Իոտտի** (, ), իտալացի քաղաքական գործիչ, Իտալիայի պառլամենտի դեպուտատների պալատի ներկայացուցիչ  (1979-1992 թթ.):

## Կենսագրություն
Ավարտել է Միլանի Կաթոլիկական համալսարանի բանասիրական ֆակուլտետը։ 1943 թվականին մտել է Իտալիայի Կոմունիստական կուսակցության շարքերը, ընտրվել է Ռեջո-նել-Էմիլիի իտալացի կանանց միության նախագահ։ 
 
* 1946 թվականին Կոմունիստական կուսակցության կողմից առաջին անգամ ընտրվել է Իտալիայի դեպուտատների պալատի անդամ մինչև իր մահը` 1999 թվական։ Սահմանադրության մշակման պատասխանատու 75 հանձնաժողովների անդամ է եղել։ 
* 1979-1992 թվականներին եղել է Իտալիայի դեպուտատների պալատի ներկայացուցիչ, 1992 թվականին ձախ ուժերի կողմից առաջադրվել է երկրի նախագահի պաշտոնում։ 
* 1979-1984 թվականներին եղել է Եվրապառլամենտի դեպուտատ։

Ընտրվել է Իտալիայի Կոմունիստական կուսակցության կենտրոնական հանձնաժողովի անդամ։ Եղել է Պալմիրո Տոլյատիի կյանքի ընկերն ու հավատարիմ զինակիցը։ Հանուն նրա Տոլյատին թողել է կնոջն ու որդուն։

## Ծանոթագրություններ

## Արտաքին հղումներ
* Կենսագրություն 

Կատեգորիա:Իտալիայի քաղաքական գործիչներ
Կատեգորիա:20-րդ դարի կին քաղաքական գործիչներ
Ջամե մզկիթ (Սպահան)

300px|մինի|Ջամե մզկիթի բակը
**Ջամե մզկիթ** կամ **Ուրբաթի մզկիթ**, հասարակական ամենախոշոր մզկիթը Իրանի Սպահան քաղաքում։ Մզկիթը կառուցվել է երկար ժամանակ. հիմնադրվել է 771 թվականին, սակայն վերակառուցվել և շինարարությունը ավարտին է հասցվել 20-րդ դարի վերջին։ Մզկիթից արևելք գտնվում է Սպահանի Մեծ շուկան։ 2012 թվականից Ջամե մզկիթն ընդգրկվել է ՅՈՒՆԵՍԿՕ-ի համաշխարհային ժառանգության ցանկում։

Մզկիթը հնագույններից մեկն է Իրանում։ Կառուցվել է «չորս այվանների» (կամարակապ բաց շինություն) ոճով, այսինքն` ունի չորս դարպաս, որոնք գտնվում են իրար դիմաց։ Մուկարանսան` ծալքավոր կամարը, կառուցվել է 13-րդ դարում մզկիթի հարավային մասում։

Սելջուկների կառավարման ժամանակ աղյուսից կառուցվել են գմբեթաձև երկու շինություններ։ Հարավային գմբեթը կառուցվել է 1086-1087 թվականներին, որպեսզի այնտեղ միհրաբ ձևավորեն։ Այն ժամանակին ամենամեծն էր աշխարհի մնացած բոլոր մզկիթների գմբեթների մեջ։ Հյուսիսային գմբեթը կառուցվել է մեկ տարի անց. նրա նշանակությունը հայտնի չէ։ Չնայած այն տեղակայված էր հյուսիսից հարավ ձգվող առանցքում, այն գտնվել է մզկիթի սահմաններից դուրս։ Գմբեթը կառուցվել է երկրաչափական հավասարակշռության հաշվարկով։

## Պատկերասրահ


Mezquita Shah, Isfahán, Irán, 2016-09-20, DD 65-67 HDR.jpg|
Gran Mezquita de Isfahán, Isfahán, Irán, 2016-09-20, DD 64.jpg
Gran Mezquita de Isfahán, Isfahán, Irán, 2016-09-20, DD 37-39 HDR.jpg
Gran Mezquita de Isfahán, Isfahán, Irán, 2016-09-20, DD 31.jpg
Gran Mezquita de Isfahán, Isfahán, Irán, 2016-09-20, DD 24.jpg
Jameh_mosque_Isfahan.jpg
Jame mosque Isfahan 1962.jpg
Masjed-e Jomeh 6.JPG
Masjed-e Jomeh 3.JPG
North Dome of Isfahan Jame mosque.jpg
Gran Mezquita de Isfahán, Isfahán, Irán, 2016-09-20, DD 34-36 HDR.jpg
Gran Mezquita de Isfahán, Isfahán, Irán, 2016-09-20, DD 43-45 HDR.jpg



## Ծանոթագրություններ

Կատեգորիա:771 հիմնադրումներ
Կատեգորիա:Գմբեթավոր կրոնական շենքեր և կառույցներ
Կատեգորիա:Համաշխարհային ժառանգություն Իրանում
Կատեգորիա:Սպահանի մզկիթներ